**PROTOKOL**

**PREVENCIJE I POSTUPANJA U SITUACIJI ZARAZE KORONAVIRUSOM (COVID-19) U OŠ ANTUNA MIHANOVIĆA, KLANJEC**

**Sadržaj:**

1. UVOD

2. IMENOVANJE ČLANOVA KRIZNOG STOŽERA OŠ ANTUNA MIAHNOVIĆA

3. MJERE PREVENCIJE

3.1. EDUKACIJA I INFORMIRANJE DJELATNIKA

3.2. UPORABA DEZINFEKCIJSKIH SREDSTAVA I ZAŠTITNE OPREME

3.3. IZOLACIJSKA SOBA

4. PROTOKOL POSTUPANJA U SITUACIJI ZARAZE KORONAVIRUSOM

5. MJERE ČIŠĆENJA PROSTORA-IZOLACIJSKE SOBE

6. SURADNJA SA ŠKOLSKOM LIJEČNICOM I DEŽURNIM EPIDEMIOLOGOM

7. SURADNJA I INFORMIRANJE RODITELJA

8. PRAĆENJE SLUŽBENIH OBJAVA IZ NADLEŽNIH DRŽAVNIH INSTITUCIJA

1. **UVOD**

Svjetska zdravstvena organizacija (WHO) 11. ožujka 2020. godine proglasila je globalnu pandemiju koronavirusom. OŠ Antuna Mihanovića primjenjuje posebne uvjete rada, uz mogućnost promjene opće sigurnosne situacije vezane uz pandemiju, uz poštivanje uputa HZJZ i MZO.

1. **IMENOVANJE ČLANOVA KRIZNOG STOŽERA OŠ ANTUNA MIHANOVIĆA**

Krizni stožer sastoji se od četiri člana čija je obveza racionalno i smireno postupanje tijekom provođenja mjera prevencije te u situaciji pojave zaraze koronavirusom. Za članove kriznog stožera imenovani su: Jelena Bošnjak, stručna suradnica socijalna pedagoginja, Marija Jelinić, stručna suradnica pedagoginja, Jadranka Husnjak, voditeljica PŠ Lučelnica i Matija Makek, prof. fizičke kulture.

1. **MJERE PREVENCIJE**

Koronavirus uzrokuje virusnu bolest koja se manifestira simptomima sličnim gripi. Brzo se širi izravnim kontaktom sa zaraženom osobom ili životinjom, kapljičnim putem (kihanje, kašljanje), dodirom predmeta i površina izloženim virusu.

Sukladno tome preventivne mjere su:

1. pranje ruku

2. izbjegavanje kontakta sa životinjama

3. uporaba maramica za brisanje nosa

4. pokrivanje nosa i usta tijekom kihanja, kašljanja

5. nošenje maske

6. konzultacija liječnika

7. uporaba dezinfekcijskih sredstava za ruke

8. poznavanje simptomatologije

9. oglašavanje mjera plakatima

10. prozračivanje prostorija i boravak na otvorenom prostoru.

Simptomi prepoznavanja:

1. kašalj

2. temperatura

3. grlobolja

4. curenje iz nosa

5. otežano disanje

6. drhtavica

* 1. **EDUKACIJA I INFORMIRANJE DJELATNIKA**

Svaki djelatnik treba se pridržavati sljedećih uputa:

1. smanjivanje fizičkog kontakta s djecom

2. nošenje zaštitne maske

3. nošenje rukavica (samo kuharice i spremačice)

4. kontroliranje pranja ruku djece

5. češće osobno pranje ruku

6. uporaba dezinfekcijskih sredstava za ruke

7. pridržavanje uputa od strane kriznog stožera

8. ograničavanje kontakata u slobodno vrijeme

9. u slučaju zaraze slijediti protokol

* 1. **UPORABA DEZINFEKCIJSKIH SREDSTAVA I ZAŠTITNE OPREME**

 Za dezinfekciju radnih površina, brava, podova, opreme, pribora za jelo i sanitarnih čvorova te ostalih površina koristi se otopina izosana i drugih dezinfekcijskih sredstava pripremljena prema uputama proizvođača za određenu kvadraturu. Površine koje su izložene češćem dodiru dezinficiraju se tri puta dnevno. Svi brisači za cipele trebaju biti natopljeni otopinom izosana. Dezificijensi za ruke trebaju se rabiti što češće i u situacijama kad nema tekuće vode za pranje ruku. Svatko tko ulazi u OŠ Antuna Mihanovića obavezno mora dezinficirati obuću prolaskom preko dezobarijere i dezinficirati ruke na za to označenom mjestu. Svi učitelji i stručni suradnici obavezno nose masku tijekom rada u višim razredima, a u nižim razredima nose je učitelji predmetne nastave i stručne suradnice. Maske koriste svi (učenici, učitelji i posjetitelji) pri kretanju hodnicima, pri ulazu u kancelarije i sanitarne prostorije. Rukavice su obavezne za spremačice i kuhara/icu. Nastavno i ostalo osoblje nema obvezu nošenja rukavica.

 U slučaju pojave zaraze u izolacijsku sobu ulazi za to zadužena osoba u zaštitnom odijelu s maskom, rukavicama, zaštitnom kapom i zaštitnim naočalama.

* 1. **SOBA ZA IZOLACIJU**

 U slučaju sumnje na zarazu koronavirusom osobu je potrebno što žurnije odvojiti od ostalih osoba (djece ili odraslih) u posebnu prostoriju – sobu za izolaciju. Na vratima sobe istaknut je naziv: Soba za izolaciju. U nju smiju ući samo osobe zadužene za rizične situacije propisno zaštićene.

1. **PROTOKOL POSTUPANJA U SITUACIJI ZARAZE KORONAVIRUSOM**

Koraci postupanja:

1. izbjegavati paniku,

2. obavijestiti krizni stožer škole,

3. jedan od članova kriznog stožera, propisno zaštićen/a, odvodi dijete odnosno odraslu osobu u izolacijsku sobu,

4. obavijestiti roditelje djeteta sa simptomima,

5. obavijestiti školskog liječnika i dežurnog epidemiologa te postupiti prema njihovim uputama

6. obavijestiti Osnivača – Krapinsko-zagorsku županiju,

7. po naputku liječnika ili epidemiologa obavijestiti ostale roditelje djece u skupini

 **5. MJERE ČIŠĆENJA PROSTORA-IZOLACIJSKE SOBE**

Za čišćenje je potrebno pripremiti:

• rukavice

• zaštitna masku

• krpe

• deterdžent i dezinficijens

• kantu

• perač poda.

COVID-19 UPUTE ZA ČIŠĆENJE

Prije nego što počnete s čišćenjem, stavite kiruršku masku i rukavice. Izbjegavajte dodirivanje lica i očiju tijekom čišćenja. Držite prozore otvorenima da se prostor prozrači. Očistite pod deterdžentom te ga nakon toga dezinficirajte prema uputama proizvođača za pripremu sredstava za dezinfekciju. Očistite toalete, uključujući WC školjku i sve dostupne površine u toaletu deterdžentom te nakon toga dezinficirajte. Nemojte koristiti pakiranje s raspršivačem za nanošenje dezinfekcijskog sredstva jer može doći do prskanja koje mogu dalje širiti virus. Za pranje koristite perilicu rublja (program na 90°C) i deterdžent za pranje rublja. Ako nije moguće tkaninu prati na 90°C, treba koristiti proizvode za dekontaminaciju tkanina. Ponovite čišćenje i dezinfekciju poda počevši od jednoga kraja prostorije do drugog. Izbjegavajte prelazak s područja koje nije očišćeno na očišćeno područje kako ne biste ponovno kontaminirali očišćeno područje. Odložite sve krpe te ostali otpad koji je nastao tijekom čišćenja u plastične vreće. Skinite rukavice i odložite ih u plastičnu vreću te operite ruke sapunom i vodom. Skinite kiruršku masku i odložite ju u plastičnu vreću te operite ruke sapunom i vodom. Sav otpad nastao tijekom čišćenja treba odvojiti od ostalog otpada i odložiti ga što je prije moguće u kante gdje se inače odlaže otpad. Istuširajte se i presvucite odjeću odmah nakon čišćenja. Ostavite prozor otvoren i/ili ventilaciju uključenu da se prostorija temeljito prozrači.

Deterdžent i voda dovoljni su za generalno čišćenje kao mjera opreza. S obzirom da je COVID-19 novi virus, ne postoje istraživanja koja ispituju djelotvornost aktivnih tvari specifično za taj virus, već je djelotvornost navedenih aktivnih tvari ispitana na ostalim koronavirusima. Od aktivnih tvari navedenih niže, sredstva na bazi etanola i natrijeva hipoklorita (nalazi se u izbjeljivaču) široko su dostupna van laboratorija i bolničkih ustanova. Prilikom korištenja sredstava za čišćenje važno je:

1. Pridržavati se uputa za korištenje koje je naveo proizvođač sredstva.

2. Izbjegavati kontakt sredstva s očima i kožom te držati dalje od dohvata djece.

3. Ne miješati različita sredstva za čišćenje te provjetravati prostorije u kojima se koristi sredstvo za čišćenje.

4. Za dezinfekciju kontaminiranih površina ili materijala izbjegavati uporabu raspršivača, proučiti kontaktno vrijeme te ostaviti da sredstvo djeluje sukladno uputama proizvođača.

5. Dezinfekcija se provodi registriranim dezinfekcijskim sredstvom koje djeluje na viruse prema uputama.

1. **SURADNJA SA ŠKOLSKOM LIJEČNICOM I DEŽURNIM EPIDEMIOLOGOM**

Za sve informacije o postupanju u kriznoj situaciji povezanoj s koronavirusom može se kontaktirati školska liječnica Marica Gredičak, dr.med. na broju 0917388863 i dežurni epidemiolog za Krapinsko-zagorsku županiju na broju 049/264-057.

Ukoliko postoji nedoumica oko postupanja u kriznoj situaciji, također se može kontaktirati OŠ Antuna Mihanovića na broj 049/550-332.

1. **SURADNJA I INFORMIRANJE RODITELJA**

Krizni stožer škole dužan je putem webstranice škole pravovremeno informirati roditelje o eventualnim promjenama u načinu rada ili eventualnog zatvaranja zbog pojave zaraze.

Roditelji su dužni obavijestiti školu ukoliko su neki od članova obitelji hospitalizirani ili su u samoizolaciji.

1. **PRAĆENJE SLUŽBENIH OBJAVA IZ NADLEŽNIH DRŽAVNIH INSTITUCIJA**

Škola prati sve obavijesti i preporuke vezano uz provedbu mjera u vrijeme pandemije COVID – 19. Sve važne obavijesti objavljivat će se na mrežnim stranicama škole.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (Melita Ulama)